Радев: Не може хората с пълни шкафчета да канят тези с празни

Г ерманският автомобилен гигант „Фолксваген“ отлага решението си за местоположението на своя нов завод в Източна Европа. България е сред страните, които очакват да привлекат инвестицията. Компанията е оглеждала и места в Турция, Сърбия и Румъния, като по неофициална информация с най-големи шансове са България и Турция.

„Беше решено да се пристъпи към конкретни преговори за планирания нов завод за множество марки в Европа с останалите потенциални кандидати“, обяви "Фолксваген" в официалното прессъобщение след срещата на надзорния и управителния съвет на концерна. Първоначално се очакваше решението да бъде взето през май.

Готова ли е България за завод на „Фолксваген”

Преговорите между България и автомобилния производител "Фолксваген" продължават и решението на компанията къде да изгради бъдещия си завод в Източна Европа ще е ясно най-късно през октомври, каза за БНР изпълнителният директор на "Аутомотив Клъстер" арх. Любомир Станиславов:"Имаше създадено едно фалшиво усещане за това, че се очаква да има решение в рамките на вчерашния или днешния ден. Но, ако се следят много внимателно документите на самата компания, ще се види, че има процедура, която продължава. Преговорите с потенциалните локации всъщност тепърва преминават на завършваща фаза. Така че решението по отношение на това къде ще бъде техният нов завод, се очаква в този период от юни до октомври. И всякакви спекулации с по-ранни дати или предварително одобрени или избрани локации в случая са, меко казано, неуместни", посочи той.

Станиславов призова да се спре с говоренето по темата, което би попречило на продължаващите преговори. Той прогнозира, че

в следващите години в страната ни ще бъдат изградени най-малко още 2 автомобилни завода.

Според информация на БНР на финалната права в надпреварата за инвестицията на стойност 1,5 милиарда евро остават Турция и България.

По време на визитата си у нас германският президент Франк-Валтер Щайнмайер изрази принципна подкрепа за изграждането на завод на „Фолксваген“ в България. „С този сигнал искаме да изпратим посланието, че Германия има голям интерес политическите, културните и икономическите отношения между нашите две страни да продължат и да станат още по-тесни“, каза Щайнмайер.

Днес министърът на икономиката Емил Караниколов се въздържа от коментари по темата за решението на "Фолксваген" за бъдеща инвестиция в страната, но заяви, че България има готовност да произвежда автомобили. Работниците и бизнесът в България стигнаха до ниво, когато могат да правят цели автомобили, каза той пред журналисти.

Следете ни навсякъде и по всяко време с мобилното приложение на Vesti.bg. Можете да го изтеглите от Google Play и AppStore .

За още актуални новини от Vesti.bg последвайте страницата ни в Instagram